‐ cri
                                      udskrift
                                           af
                       sø- & handelsrettens dombog
                                     ____________
den 30. januar 2009 blev af retten i sagen
f‐4‐08
hk danmark som mandatar for
f
(advokat jacob goldschmidt)
mod
cisco linksys kiss aps
(advokat claus juel hansen)
afsagt sålydende
                                         d o m:
i denne dom tages der stilling til, om sagsøgeren, f, der efter egen opsigelse
fratrådte sin stilling hos sagsøgte, cisco linksys kiss aps (herefter cisco), den 31.
marts 2006, kan gøre krav på restbetaling pr. september 2006 og fuld betaling pr.
sep‐ tember 2007 og september 2008 i henhold til en ”phantom share plan”, som
hun var omfattet af i sin ansættelse.
                                            - 2 -
påstande
hk danmark har som mandatar for f nedlagt påstand om, at cisco tilpligtes til f at
betale 42.923,10 kr. med procesrente af 9.184,51 kr. fra den 30. september 2006, af
17.364,00 kr. fra den 30. september 2007 og af 16.374,59 kr. fra den 30. september
2008.
cisco har påstået frifindelse.
sagsfremstilling
den 1. oktober 2004 blev f ansat i it‐virksomheden kiss technology a/s. i
forbindelse med, at den amerikanske virksomhed, cisco systems, inc., i 2005 købte
kiss technology a/s, indgik f den 16. august 2005 med cisco en ny
ansættelsesaftale ‐ med anciennitet fra den 1. oktober 2004. ansættelsesaftalen
skulle ifølge sit indhold være effektiv ”upon the closing of the acquisition (the ”closing
date”[2. september 2005])”. hendes nye titel var ”supplier logistics coordinator,
grade su3”, og hendes årlige løn var aftalt til 234.000 kr. ud over lønnen skulle hun
”… participate in all of the cisco employer’s employee benefits, benefit plans and programs
for which you are eligible. …you will be eligible to participate in the cisco linksys incentive
plan for fy06 and any other inventive plans for which you may become eligible. a bonus
plan for fy06 will be delivered to you once it has been developed. your participation in the
cisco linksys incentive plan is at the cisco employer’s discretion. ...”
af en udateret aftale fra september 2005 (”phantom unit award assumption agree‐
ment”) mellem f og cisco systems, inc., fremgår bl.a.:
      “as you know, on september 02, 2005, (the”closing date”) cisco systems,
      inc., … acquired kiss technology a/s …
      on the closing date you held a unit award granted to you under the kiss
      technology a/s 2005 phantom share plan (the “plan”). pursuant to the
      purchase agreement, on the closing date, cisco assumed all obligations of
      kiss under your unit award.
      …
      the table below summarizes your kiss units immediately before and after the
      acquisition:
                                         - 3 -
      [grant date: sept, 2 2005. no. of units: 5.249. value per unit: usd
      3.5937526956.]
      the dollar value per kiss unit was determined pursuant to the terms of the
      purchase agreement as agreed between cisco and kiss. although the full
      number of units originally granted is stated above, fifty percent (50%) of these
      are vested and settled on the date of the closing of the acquisition…
      the vesting commencement date, vesting schedule and terms of expiration of
      your assumed kiss units remain the same as set forth in the kiss unit
      agreement and the plan except as expressly modified in this agreement.
      vesting of your assumed kiss units will be suspended during all leaves of
      absence in accordance with cisco’s policies and applicable law. … upon
      termination of your employment with cisco you will have the limited pro‐
      rated vesting and settlement specified in the plan.
      …”
mellem f og kiss technology (underskrevet af adm. dir. peter wilmar christensen)
blev endvidere omkring samme tidspunkt indgået en aftale, benævnt ”unit award
agreement”, hvoraf bl.a. fremgår:
      ”we are pleased to inform you that you have been awarded by kiss technology
      a/s (the “companyʺ), a unit award.
      the terms of the unit award are as set forth in this unit award agreement
      (“agreementʺ). the unit award is granted under the kiss technology a/s
      2005 plantom share plan (ʹʹplanʺ) and, except as expressly provided
      otherwise herein, this agreement is limited by and subject to the express terms
      and conditions of the plan …
      the basic terms of the unit award are summarized as follows:
            date of grant:                             september 2, 2005
            number of                                  5,949
            units:
            value per unit                             $3.5937526856
      1. forfeiture; vesting; payment
      in addition to the plan´s provisions on forfeiture, this unit award is subject to
      forfeiture upon certain terminations of your employment or service relationship
      with the company as described in section 2. the unit award will vest and
                                          - 4 -
     become payable in accordance with section 3.
     2. termination of continuous service
     except as may be otherwise provided in the plan, upon termination of your
     continuous service for any reason, a portion of this unit award shall vest as of
     the date of such termination equal to the product of (i) one‐twelfth (i/12ʹh) of the
     .number of units that would have vested on the next vesting date but for such
     termination, and (ii) the number of full months that have passed from the last
     vesting date to the date of such termination (as required by danish law). the
     unit award shall otherwise terminate in full and you will forfeit all other units
     upon termination of continuous service without the payment of any further
     consideration to you.
     3. conversion of units into cash (vesting)
     the unit award will vest and become payable in accordance with section 5.2
     of the plan.
     4. no rights as shareholder
     you shall not have voting or any other rights as a shareholder of the company
     with respect to the units.
     …”
af den omtalte “kiss technology a/s 2005 phantom share plan” fremgår bl.a.:
                                    section 1. purpose
     the purpose of this kiss technology a/s 2005 phantom share plan (the ʺplanʺ)
     is to attract, retain and motivate employees of kiss technology (the
     ʺcompanyʺ) by providing an added incentive to work towards the companyʹ s
     growth and success.
     …
                                     section 3. eligibility
     a unit may be granted to any employee of the company whom the committee
     from time to time selects.
                        section 4. units subject to the plan
     subject to adjustment from time to time as provided in section 9, a maximum of
     one million (1,000,000) units shall be available for issuance under the plan. units
     shall not be counted as used unless and until they are actually issued to a
     participant.
     …
                                    section 5.unit awards
                                    - 5 -
5.1 grant of unit awards
the committee may grant unit awards under the plan evidenced by a written
notice or agreement that shall contain such terms, conditions, limitations and
restrictions as the committee shall deem advisable and that are not inconsistent
with this plan.
in addition, promptly after the first anniversary of the closing date each
participant who is then in continuous service and holds a unit award shall
automatically be granted an additional number of units…
5.2 vesting and other provisions of unit awards
the committee shall establish and set forth in each unit award
agreement such provisions as it may deem necessary or desirable. units
granted prior to the closing date shall vest at the following rate and time.
                                                  portion of unit award
vesting event                                      that vests
upon the closing date; …                           50%
…
for each full year of continuous service           16.6666%
thereafter, then at the end of such period
so that at the end of 3 years of such              100%
continuous service …
…
notwithstanding the foregoing, upon termination of a participantʹs
continuous service for any reason, a portion of such participantʹs unit
award shall vest as of the date of such termination equal to the product of
(i) one‐twelfth (1/12h) of the number of units that would have vested on the
next vesting date but for such termination, and (ii) the number of full
months that have passed from the last vesting date to the date of such
termination (as required by danish law). upon termination of continuous
service all other unvested units under such participantʹs unit award shall
terminate in full without the payment of any further consideration to such
participant.
…
5.3 settlement of vested units
as unit awards and additional units vest, the phantom unit
consideration per unit (as defined in the share purchase agreement) of
each such vested unit shall be paid (less any amount withheld for taxes) in
cash (including by check) to the holder of such vested unit as soon as
practicable.
…
section 6. administration
the plan shall be administered by the committee.
…
                                          - 6 -
      9.2 further adjustment of unit awards
      … after the closing date the committee shall have the discretion, exercisable
      at any time before a company transaction, to take such further action as it
      determines to be necessary or advisable with respect to unit awards. …
      11.2 issuance of shares
      notwithstanding any other provision of the plan, the company shall have
      no obligation to issue or deliver any shares of common stock under the
      plan or make any other distribution of benefits under the plan.
      11.3 no rights as a stockholder
      no unit award shall entitle the participant to any cash dividend, voting or
      other right of a stockholder of the company.
      …
      11.5 effect on other employee benefit plans, exclusion from
      holiday pay
      the value of unit awards granted under the plan shall not be included as
      compensation, earnings, salaries or other similar terms used when calculating
      the participantʹs benefits or pensions under any employee benefit or
      retirement plan sponsored by or contributed to by the company; nor in the
      calculation of any participantʹs holiday pay.
      …”
det er ubestridt, at f i september 2005 sammen med sin ordinære løn har fået
afregnet den første halvdel af sine units, svarende til 57.561,00 kr. før skat.
f opsagde sin stilling til fratrædelse pr. den 31. marts 2006. hun fik efterfølgende
afregnet 9.184,51 kr. svarende til kontantværdien i danske kroner af dollarværdien
af halvdelen af de aftalte units for år 2006.
forklaring
peter wilmar christensen har forklaret, at han fratrådte hos sagsøgte den 1. februar
2008. han er nu direktør i et mindre investeringsselskab. han stiftede sammen med
martin manniche og anne marie kramer kiss technology a/s i 1994. han var
derefter administrerende direktør i selskabet, hvilket han fortsatte med at være også
efter cisco systems’ overtagelse af selskabet i 2005. selskabet drev virksomhed
inden for it og blev mere og mere udviklingsorienteret. man udviklede således en
                                           - 7 -
epokegørende dvd‐player, som var årsagen til ciscos interesse for at købe
selskabet.
første møde med cisco fandt sted i januar 2005. man indledte realitetsforhandlinger
i marts 2005, hvor også en større due diligence‐procedure blev opstartet.
forhandlingerne mundede ud i et ”term sheet” den 21. juni 2005, hvor salget blev
offentliggjort. det var først på dette tidspunkt, at medarbejderne fik nærmere
besked. der havde dog hos medarbejderne i en periode været en klar forventning
om en transaktion.
da den sidste del af due diligence, de sidste forhandlinger og de på det tidspunkt
resterende værdiansættelser var afsluttet, blev handelen endelig den 2. september
2005. denne dato er overdragelsesdatoen for selskabets aktier og den ”closing
date”, som der opereres med i kontrakterne med medarbejderne.
den 21. juni 2005 meddelte vidnet medarbejderne, at der var sat et pænt beløb til
side til en bonusordning. hos ledelsen havde der tidligere været overvejelser om at
etablere en aktieoptionsordning, men da lovgivningen var besværlig at håndtere,
var det ikke blevet til noget. nogle medarbejdere var blevet stillet en bonusordning
af en slags i udsigt, hvis der skete et salg, og en enkelt medarbejder havde fået en
klausul herom indføjet i sin kontrakt. f, der ikke var en nøglemedarbejder, havde
ikke fået stillet noget sådant i udsigt.
en ordning var selskabets problem som sælger ‐ ikke ciscos. cisco ønskede at få
etableret et fastholdelseselement, hvilket er naturligt, når man køber en virksomhed,
hvis drift planlægges at fortsætte. selskabet selv ønskede at tildele midlerne til
medarbejderne med det samme. disse modstående hensyn blev varetaget med den
50/50‐ordning, som blev den endelige.
det var vidnet og de to medstiftere, som stod for forhandlingerne om købesum,
bonuspuljens størrelse og de øvrige vilkår, herunder bindingsperiodens længde.
udgangen blev, at puljens størrelse blev 20 mio. kr., svarende til 8 % af
transaktionssummen. puljen indgik som en del af købesummen.
                                          - 8 -
det blev lagt op til vidnet at udarbejde en fordelingsnøgle. han lavede 6‐7 grupper
og forelagde resultatet af sine overvejelser for de to andre og for cisco, som ikke
havde nogen kommentarer. indplaceringen af medarbejderne i de enkelte grupper
afhang af forskellige parametre, men primært hvor vigtig den enkelte medarbejder
var for virksomheden. alle fik del i ordningen med undtagelse af medarbejdere, der
kun havde været ansat i meget kort tid. der var ingen tommelfingerregel om, at
bonussens størrelse skulle svare til ca. et halvt års løn. det er således en
tilfældighed, at det forholder sig sådan i fs tilfælde.
vidnet var ikke selv med til at udarbejde aftaleteksten. det stod ciscos advokat for,
men vidnet godkendte den.
samtlige medarbejdere fik forelagt en ny ansættelseskontrakt samt
bonusprogrammet. det skete under individuelle samtaler efter en overordnet
briefing i perioden mellem den 21. juni og den 2. september 2005. vidnet forklarede
under møderne med medarbejderne, at 50 % af bonussen ville blive betalt her og nu,
mens resten ville blive fordelt over 3 år som en fastholdelsesbonus, der var betinget
af fortsat ansættelse. han blev ikke mødt med indsigelser. han husker ikke konkret
sin samtale med f. to medarbejdere fratrådte efter ordningens ikrafttræden. ingen
af disse drog ordningen i tvivl.
parternes argumenter
hk danmark har som mandatar for f anført, at nærværende sag er af samme
karakter som de aktieoptionssager, som forarbejderne til funktionærloven ikke yder
nogen særlig vejledning om, men som der foreligger klar retspraksis om, jf. navnlig
ufr 2004.1480h (novo), ufr 2005.671h (intel) og ufr 2007.2766h (saxo bank).
i forbindelse med, at cisco købte kiss technology, hvor f var ansat, overgik hendes
ansættelse ved en ny ansættelsesaftale, dateret den 16. august 2005, til cisco. i
ansættelsesaftalen blev det aftalt, at hun skulle indgå i en bonustildeling. af aftalen
herom, ”phantom unit award assumption agreement”, fremgår, at fs 5.249 units
                                          - 9 -
allerede er tildelt. det fremgår endvidere, at tildelingen er endelig og uden
forbehold, hvorved ordningen adskiller sig fra de mere traditionelle bonusordnin‐
ger, som er gjort afhængige af andre omstændigheder, f.eks. en bestemt kursud‐
vikling. af aftalen fremgår endvidere, at tildelingen kan bortfalde, hvis
ansættelsesforholdet ophører. det gøres gældende, at en sådan bestemmelse om
bortfald ikke kan opretholdes over for f.
fs bonus blev endelig på tildelingstidspunktet. derved var ordningen stort set
identisk med aktieoptionsordningerne, hvor værdien fastsættes den dag, tildelingen
sker. hvis man i aftalen fjerner ”unit” og indføjer ”option” i stedet for, vil det ses,
hvor meget ordningerne ligner hinanden. det er uden betydning for spørgsmålet
om, hvorvidt endelig tildeling har fundet sted, om lønmodtageren har en risiko eller
ikke.
det foreliggende aftalegrundlag opererer med begrebet ”vesting”, dvs.
modningstidspunkt; der gøres altså brug af terminologien fra optionsordningerne.
det er pure afvist af retspraksis, at der kan lægges vægt på et modningstidspunkt.
det afgørende tidspunkt er tildelingstidspunktet.
som en følge af højesterets dom i novo‐sagen (ufr 2004.1480h) vedtoges
aktieoptionsloven, i hvilken det reguleres (§ 4 og § 5), at man mister henholdsvis
beholder en ret, der allerede er erhvervet. men hvis det allerede skulle fremgå af
funktionærlovens § 17a, at en erhvervet ret mistes på grund af manglende modning,
ville der ikke være grund til at indføre reglerne i aktieoptionsloven.
aktieoptionsloven omfatter ikke de traditionelle medarbejderaktier.
fantomaktieprogrammer er som udgangspunkt undtaget fra loven. en lønmodtager
har altså krav på fantomaktier efter funktionærlovens § 17a.
cisco bliver bundet, når man i aftalegrundlaget vælger at etablere en ordning, hvor
retserhvervelsen bliver endelig på tildelingstidspunktet.
cisco har anført, at den foreliggende ordning umiskendeligt er en bonusordning.
som det fremgår direkte flere steder i aftalegrundlaget, skulle betaling til de af
                                         - 10 -
aftalerne omfattede medarbejdere ske kontant. i bonusprogramgrundlaget bruges
begreber som ”stock”, ”share”, ”phantom” etc., men de optræder alene som
parametre for den kontante bonus’ størrelse. det samlede bonusprogram var opdelt
i et antal units til fordeling mellem medarbejderne. ordningen er ikke i nærheden
af en egentlig fantomaktieordning. der mangler prisudvikling på underliggende
aktier. i ordningen opereres med faste beløb uden risiko for, at beløbet kunne blive
mindre, eller chance for, at det blev større. der skulle ikke træffes beslutning om
udnyttelse; der var med andre ord ‐ med forbehold for dollarkursen ‐ tale om en
rent mekanisk ordning uden noget af de karakteristika, som kendes fra
aktieoptions‐ eller fantomaktieordninger. hvis der havde været tale om en typisk
fantomaktieordning, kunne hk danmark med bedre ret have argumenteret for, at
den påberåbte højesteretspraksis skulle finde anvendelse.
hk danmark bygger sin sag på, at der i den foreliggende bonusordning tales om
”vesting”, altså ”modning”. men der er tale om en helt anden form for ”modning”
end den fra optionsverdenen.
det ville være nærmest grotesk, om den retspraksis, som der med vedtagelsen af
aktieoptionsloven blev gjort op med, nu skulle genetableres. vedtagelsen af
aktieoptionsloven var udtryk for, at lovgiver fandt retspraksis uhensigtsmæssig. det
kan ikke være rigtigt, at denne uhensigtsmæssige retspraksis nu skal være
gældende for en bonusordning som den foreliggende, alene fordi der i ordningen
benyttes nogle få ord og termer, som minder om de ordninger, som retspraksis er
bygget op omkring. meningen må have været, at det, der ikke reguleres af den nye
lov, skulle reguleres direkte efter funktionærlovens § 17a.
at det er muligt at etablere bindende loyalitetsbonusordninger, illustreres af
dommen i ufr 1969.117h. og at der gyldigt kan etableres ordninger, der har et
fortsat ansættelsesforhold som forudsætning, illustreres forudsætningsvist af
dommen i ufr 2008.795ø.
                                         - 11 -
nærværende sag vedrører loyalitetsbonus med en indbygget
rimelighedsbegrænsning. dommen i ufr 2001.1178ø støtter afgørende ciscos
synspunkter.
rettens bemærkninger
den foreliggende ”phantom share”‐ ordning var karakteriseret ved, at
medarbejderne, herunder f, uden forudgående løfter herom blev lodtagere i en
samlet kontant bonuspulje på 20 mio. kr. størrelsen af medarbejdernes kontante
andel af puljen var defineret ved et antal enheder (for f: 5.249) til en på ordningens
opstartstidspunkt fikseret værdi (ca. 3,5 usd) pr. enhed. af sit samlede kontante
bonusbeløb skulle f straks have udbetalt halvdelen, hvilket ifølge peter wilmar
christensens forklaring afspejlede kiss tecnology’s ønske om at begunstige med‐
arbejderne straks. den anden halvdel skulle i overensstemmelse med cisco systems’
ønske udbetales senere som en årlig bonus, nemlig med 1/3 i september måned de
følgende 3 år, på betingelse af at ansættelsesforholdet fortsat bestod på de
respektive udbetalingstidspunkter. det fremgik yderligere af aftalegrundlaget bl.a.,
at en fratræden i et løbende år ville udløse en forholdsmæssig udbetaling (”as
required by danish law”) af det pågældende års udbetaling.
ordningen må således forstås på den måde, at f pr. den 2. september 2005 fik
tilsagn om at være deltager i en kontant bonusordning, hvor bonussens størrelse
samt tidspunkterne og vilkårene for bonussens betaling var kendte på tilsagnstids‐
punktet. flere af de karakteristika, som kendes fra aktieoptionsordningerne,
genfindes ikke i denne bonusordning. dette gælder også den i retspraksis
fremhævede omstændighed, jf. ufr 2004.1480h og ufr 2005.671h, at aktieoptioner
ved anvendelsen af funktionærlovens § 17a må anses for erhvervet af
medarbejderne på tildelingstidspunktet, hvor optionerne har en økonomisk værdi.
under de anførte omstændigheder, og idet det ikke kan begrunde et andet resultat,
at aftalesættet vedr. den foreliggende bonusordning gør brug af betegnelser som
”vesting” (modning), ”phantom share”, ”unit” etc., og idet det for spørgsmålet
endvidere er uden betydning, at bonussens værdi var opgjort i usd, findes der ikke
                                         - 12 -
grundlag for at tilsidesætte de aftalte vilkår for bonusordningen, der må anses at
have været en del af fs aftalte løn. herefter og idet f ‐ i overensstemmelse med de
aftalte vilkår og funktionærlovens § 17a ‐ ubestridt har modtaget forholdsmæssig
bonusbetaling for 2006, som var det år hun fratrådte efter egen opsigelse, tages
cisco’s frifindelsespåstand til følge.
                              t h i k e n d e s f o r r e t:
sagsøgte, cisco linksys kiss aps, frifindes.
inden 14 dage betaler sagsøgeren, hk danmark som mandatar for f, i
sagsomkostninger til sagsøgte 10.000 kr., der forrentes efter rentelovens § 8a.
jørgen gawinetski                                                     torkild justesen
                                 claus forum petersen
                                         (sign.)
                                      ___ ___ ___
                          udskriftens rigtighed bekræftes
                           p.j.v. sø- og handelsretten, den
